[_الامسية مرت على احسن الأحوال ، جنى رجعت مع راجلها فرنسا لي اتصلو بيه بعمل مهم و الباقي بعدما دوزو نهار مجموعين عند لاجودان فالمساء كلها اتجه الدارو ، بقت الوازنة مع خديجة و رؤيا و ياسمينة مجمعين تادخل عندهم فاروق و ياسمينة جات عندو تتجري معنقاه وهزهافاروق: مزال آبا مانعستي ؟ياسمينة : ( عنقاتو تتمحكك فيه ) دودوو_جلس حد الوازنة متبادلين أطراف الحديث و ياسمية فحضنو حتى نعست مرة مرة يبقبل راسها حتى طلعها معاه تابعاه خديجة ، حط ياسمينة غطاها وقف أمامها عاقدهم تيفتح القميجةفاروق: آش تما البلارة ؟خديجة : ( بابتسامة عذبة ) لهلا يخطيك علينا وصافي !فاروق: ( حرك راسو بآمين ) انا داخل ندوش نزلي ليا قهوة جردة و عيطي ليه_سنين لي مرت بينهم رجع لاخر تيفهم على لاخر ، الزوجة دائمة الابتسامة نعمة و الرجل الوفي رزق ، كما العادة فدارو كولشي متول ومقاد ، خدا دوش ديالو و نشف و لقى حوايجو حاطاهم فوق سرير لبس و قبل ياسمينة و نزل بقامتو حتى مر من امامهم و خديجة قلبها على ولدها ، منين وصل مع نعمة يلاه تغدا و ناض خرج حتى مشاو عاد رجع و رجع طلب منها تكلم مع اباه لان الصبر بدا تيقلال ، كان جالس جامع يديه امامو على ركابيه تيتمنظر فلابسين حتى لمحو جاي جهتو هو يستقيم فالجلسة ، من صغرو هو تيقولو ليه تتشبه لباك ! انت غير لاجودان ، لكن مع السن تيكبر و الملامح تتبرز فعلا هو نسخة منو وقف ليهبراء: ( حرك ليه راسو بتحية ) الوالييييد !فاروق: ( بنظرات جدية ) اجلس الواليد ! اجلس...كانت قهوة معطرة الجلسة هز ارتشف منها و ارتاح فالجلسة، دائما كان خاتر فالحركة و النظرة و الفكرة ، بصوتو جوهري لي تيحمل كاريزما خاصة استأنف كلامو مع فلدة كبدو: مزال على نفس القرار آسي براء ؟!براء: ( بنبرة قاصحة ) فين بان لك خويت بالكلام ؟فاروق: ( دوز يديو على وجهو بتفكير ) للنقط على حروف كما قراونا السابقين ؟ الا كانت بنت الحاج فالنصيب راه لاقوة اتحيدها ليك ! الا ماكانتش فالنصيب راه طلع تنزل ماعندك ماتنضيبراء: ماختلافناش الواليد ! سال على المكتاب ولكن سبب اعبدي انا نكملفاروق: هادي نقطة ! البنت لي باغي انت ما شي اي بنت ؟ ( اشار بصبعو لصدرو عن بعد ) انت باغي بنت خويا !! خويا لي ربيت و كبرت او وصلت ، ماختاريتش ولكن انا كنت البكري للوازنة والراجل هو لي يهز الحمل، دوزنا عشرة و لي طيب العشرة هيا الواليدة بالحكمة و زادت تغرست بالعرايسات لي الله يعمر ليهم الدار ، طلع زهر فاش ربي تعطيك على قد نيتك راك تتكبر العش باش ما عطا اللهبراء: ( مرة منزل راسو تيسمع مرة تيشوف فيه ) هيا بنت خوك انا ولدكفاروق: تما فين غنات كلثوم ! ( ضرب اصبعو على طبلة ) سبقانكم فالزواج و تمرمدنا و دوزنا لي عطى الله ، هادي السنة تيدوزوها الوالدين باش يوجدو فين يجيو اولاد ، انت ولدي انبغيك تكون احسن مني ! نبغيك تكون منفتح عليا! نبغيك تكون واصل عليا مثقف عليا و تجنب اعلاط لي درتبراء: كلها الواليد تيدوز لي عطا اللهفاروق: كاين المكتاب وكاين لي دارها بيديه يفكها بسنيه اولد لاجودان ! وقفت فزواج عمك مغيث و تبعو نبيل و عاد نوصير كلها كي جاتو و كلها كي بغات وقتو و دازت سنين هاحنا مع اولادنا ، ربي شاهد هادوك خوتي و أولادهم ولادي روحين ولكن تيبقي ولدي ولدي ولد خويا ولد خوووويااا ! ( سكت برهة مكمل كلام ) لهدا الكلام لي نحطو لك فوق طبلة و يخرج من فمي و عينيك فعيني نبغيه يكون وصية ليك للزواجك !براء: ( ركز فيه شوفة ) صمتفاروق: نبغيك تكون فزواجك حاط ساس حجر ! الحجر اولدي عطتيه الما يشربو عطتيه الزيت يشربو ! ( بإشارة تتشرح معنى ) شدتيه وهرستيه طرف طرف تيبقى حجر ولايق لكولشي ! هدا هو الساس لي نبغيه يكون عندك ، حجر ماشي بلاستيك ، الساس لي من بلاستيك مايشرب الما ماياخد زيت مايصلاح لوالو بداريجة العشرة البلاستيك مافيها روح ولا رجلة ولا معقول من غير زواق و مظهر نهار يطيح فاس فراس تيتقطع من دقة اولىبراء: ( حمورية طلعت معاه وفهم معنى ) يكون الخيرفاروق: ( دور لسانو فحنكو ) لي تيجري فالخير ايلقاه ! ماتنكولش لك راه حياتكم الا بغى الله راه تكون الوطى ؟ كاين طلوع وكاين هبوط و كاين مشاكل كاين وكاين ولكن الا كان الساس اولدي راه عندك كولشي، الا كتاب و تزوجتو ؟ راه هيا تكون ابنتي ، لانك ختاريتي بنت العزيز ولد العزيزةبراء: ( بحب ) الله يطول بعمرها ! توكل عالله الواليد ؛ تق فيا شاري بنت الحاج داير بوجه العائلة و الدم المشاركفاروق: كن كان عندي صفر فاصلة واحد صفر فالمية من تقتي فيك راه مانجلسش معاك هاد الجلسة اشريف ! كن راجل و الكلمة كي سيف ، ماطيحش فلي طحتبراء: ( بعيون متسائلة ) لي عندو خديجة عندو الهنا .._نزل راسو جبد باكية كارو من جيبو شعل كارو ونتر نفس قوي و زفر الدخان من رئتيه و عقد حواجبو تيشوف فيه ! نظرة بعد نظرة رجع بيه الزمان لليلة لي اسمع الاخبار لي ماتعجب ،مذكرها بحال البارح ، رؤيا مزالة صغيرة فرحانة تخرج هو كدالك فرحان تيدورفجنبهم ...رؤيا : ( جا براء شاد فيديها ) هههه انا نرجع دغيا صافي ؟براء: ( جارها بسيف الباب) مسيو مع بابارؤيا : ( تتعنقو و تتضحك ) لاااااء نت تجلس مع ماااماااا_شبه آبتسامة على محياه ، افكار تدور فراسو ، كلما تيشوفو تيكبر و ينضج و يبعد عن مشاكل كان تيشوف الوقت لي صارحو فيه، فكرة كانت خطرت لاجودان ليها ابعاد كثيرة ، نتر اخر نترة من السيجارة و جمع يديك عندو مقابلو ، تنهد بقوة و استأنف كلامو بنبرة منخفضةفاروق: الا كلت ليك عرفت مذاق الراحة و استقرار زواج حتى قفلت ربعين عام ؟براء: ( مبتسم ) ارزاقفاروق: ( اشار ليه بصبعو ماكد ) ارزاق ! فاروق لي تتشوفو دبا قدامك و تتعيط ليه الواليد ؟ قبل سنين هادي؟ كان واحد شخص لي غارق من ساسو راسو ، بديتها بالسربيس و لي نبهتك منو، ولكن ندور ندور ورجع لكلمة المكتاب ، خدمنا و تحكينا و و فسدنا بلاخاطر ( بنظرات قاصحة ) خدمة كلها افوطخ سيرفيس ، تواحد فينا ماكامل ولكن النقصان هو تكمل فطريق الظلام، الله يتجاوز علينا و يغفر لنا ، من نهار ( نزل نظرو ارض متذكر) ماعقلتش بضبظ لكن اخرتها صمنا على حرام و ختاريت نطلع درجة درجةبراء: الله الواليد عاد تكولي ؟ راه ال م خ ز ن واضحفاروق: واضح !! كملتها بتزويجة مزروبة !براء: ( نظرو اصابهم زلزال ) كفاش ؟فاروق: ( هز اصابعو ليه فهواء تيتمايلو ) هاد موضوع مايخلعكش !براء: ( تزير ) لا الواليد ماشي قضية خلعة ! راه تعجبت وصافيفاروق: نهار كنت تنكول لك ضرب و قيس ؟ شوف رجع للور ؟ هاد تحسينة الا ؟ هاد لبسة الا ؟ وزيييد و زيييد ؟ كانو شي حوايج اولدي ولو نطبل ليك بالغيطة صباح و عشية ماغاديش طيعني فيهم ! كنتي فسن مراهقة حار و قاصح و ماتتريزونيش الامور ! هادشي لي كنت خايف منوبراء: ( مسخ وجهو متفكر ذكريات ) و شنو علاقة؟فاروق: ( بتنهيدة حارة ) الاخت ! هيا اقرب الناس للاخ ! بعد الام تاتجي الاخت ، هاد شعور عمرني عشتو ولا شفتو ! شنو هيا تكون عندك اختك ، تعيط لك خويا ! و تحامي بيك ، و تسخر ليك ، و تنطق بافتخار و تكول لناس وتشير ليك و تكول خويابراء: ( تزعزع فجلسة مزيرر على يديه رموشو تيتحركو ) صمتفاروق: رؤيا ! رؤيا ماشي بنتي بوحدي ؟ رؤيا بنت العائلة كاملة، كانت هيا اولى حفايد الوازنة و بنت عمامها كاملين ، كاين لي شاف فيها بنت الاخو الكبير وكاين لي شاف فيها اختو صغيرة لي ماولدتهاش الوازنة، ( مسح وجهو مزير ) رؤيا كانت من زواجي اول ، بعد ماماكبراء : ( التزم صمت ) صمتفاروق: كما قلت ليك تواحد ماكامل ! و تربيتي ليكم ماشي قاصحة ولكن كنت تنجنبكم شي حوايج لي غادي يهلكو ليكم الصحة و الدماغ ، رؤيا الحاجة ديالي كانت جرحي و كنت جرحها و خديجة كانت هيا دوانابراء: ( حط يدو على عنقو تيمسد حلقو مانع دموع ) احممم ..احفاروق: هدا سر لي كنت هازو ! و عمامك عارفين ولكن بعد موت ام رؤيا تسد الموضوع ، قلتها ليك باش تعرف دنيا شنو تقدر تعطيك و شنو تقدر تحيد لك ؟ قلتها ليك باش تفكر الف تخميمة ولا ضربة بالمقص ! كلتها ليك وانا عارفك دراك رجعتي راجل والا الموت داتني مسؤوليتك تتضوبلبراء : ( تزير بقوة منزل راسو مخبي وجهو نطق بصعوبة ) عمرني شكيت عمرني حسيتفاروق: ( قرب واقف ليه طبطب على ركبتو ) و عمرك تحس ! لي رباتكم ماشي اي المرأة ؟ لي رباتكم و كبراتم هيا البلارة ! كن مرضي ميمتك و اختك و كن راجل مع مراتك و الكرة عندكبراء: ( تنخسس بالم ) الله يطول فعمرها (وقف امامو حضنو مقبل راسو ) هاد هضرة الواليد عمرها تجبد ! رؤيا ختيفاروق: الله يرضي عليكم ! تاهيا من صغرها عمرها جبدت موضوع ولا سولت !براء: (مسح وجهو ) كن هاني الواليدفاروق: على نعمة ! دوز نتقال للكازا تكونو قراب لينا ، نهار ترجع وعد مني خطبتك تكون عليها ، دبا خليها تركز فقرايتها و بعد شويةبراء: انشاء الله ! هانا الوليد معاك دقة دقةفاروق: هيا مقصح ؟براء: لاتسال ! انا عند كلمتيفاروق: الكلمة هيا الرجال...دخلو مرافقين ، لقاها واقفة فالدخلة ، من شوفة فولدها عرفاتو مزير ، قربت ليه معنقاه وفاروق حنى راسو طالعخديجة: ( بحب و حنان ) آولدي احبيبيبراء: ( قبل راسها ) تنحماق عليك الواليدة ! ( قبل كف يديها ) رضي عليا الواليدةخديجة: راضية عليك دنيا و آخرة ! شكون عندي من غيركم ؟ انت واختكبراء: الله يحفظك ليا الحنانة..طلعو معانقين هيا دخلت عند فاروق هو وقف للبرهة أمام غرفة رؤيا مسح وجهو و تنهد بحرارة مفكر ايامهم و غواتهم و صداعهم ، ابتسم دخل بعد مادقبراء: روووروورؤيا : ( خرجت من بالكو تلفون على وذنها تتضحك ) آس باغي اخويا ؟براء: ( بهمس ) يعقوب ؟رؤيا : قطع ( وقفت امامو ) آدوي اصفر سيفة خلاها بابا ! تتبغي نعمة ( طلقاتها بضحكة ) هههبراء : ( حرك راسو بمعنى لهلا يوريك ) واعرة ياكيرؤيا: ( عنقاتو و تزاوطو فوق سرير ) غزالة نعمة ! غير هيا فشكلبراء: ( شاف فيها ) هاديك فشكل هيا لي طيحاتنيرؤيا : الله اربي حبيبي خويا حبيبي قرب يتزوج...فجأة شهق بالبكا ! تيبكي بصوت رجولي ! تيبكي تيبكي وخلاها مصدومة تترعد !للدرجة دموعها نزلو تاتسولو ...خويا مالك ؟ خويا! خويا ، فقط حرك راسو بسلب و قبل راسها حاضنها عندو بقوة و ناض خرج ...يتبع...]
يجلسان معًا في غرفة المعيشة، الأب والإبن، يتحاوران حول الزواج، الحب، العائلة، الأصدقاء، العمل، الحياة. الأب ينصح الإبن بأن يختار شريكة حياته بحكمة، وأن يكون صادقًا معها ومع نفسه، وأن يكون مسؤولًا عن كل ما يقوم به. يتحدث الأب مع إبنه حول بعض العادات و التقاليد التي كان يتبعها في تربيتهم، ثم يتحدث عن ابنته "رئيا" التي توفت، ثم يتحدث عن ابنه "براء" الذي سوف يتزوج قريباً.